**Zmluva o relokácii zariadení   č.** **Z-002.10.1003.00**

uzatvorená podľa § 269 ods. 2 zákona č. 513/1991 Zb. Obchodný zákonník

v znení neskorších predpisov

(ďalej aj „zmluva“)

**ZMLUVNÉ STRANY**

**Objednávateľ: Národná banka Slovenska**

 Imricha Karvaša 1, 813 25 Bratislava

zastúpená: *<vyplní verejný obstarávateľ>*

IČO: 30844789

DIČ: 2020815654

IČ pre DPH SK2020815654

Bankové spojenie: NBS Bratislava

SK07 0720 0000 0000 0000 1919 (platí pre tuzemského poskytovateľa)

SK60 0720 0000 0000 0000 2129 (platí pre zahraničného poskytovateľa)

*(ďalej aj „objednávateľ“)*

**a**

**Poskytovateľ:** *<vyplní uchádzač>*

*<vyplní uchádzač>*

Štatutárny orgán: *<vyplní uchádzač>*

IČO: *<vyplní uchádzač>*

Registrácia, číslo zápisu:*<vyplní uchádzač>*

DIČ: *<vyplní uchádzač>*

IČ DPH: *<vyplní uchádzač>*

Bankové spojenie: *<vyplní uchádzač>*

Číslo účtu: *<vyplní uchádzač>*

*(ďalej aj „poskytovateľ“ “ a objednávateľ a poskytovateľ spoločne ako „zmluvné strany“))*

**PREAMBULA**

Zmluvné strany uzatvárajú túto zmluvu v súlade s výsledkom verejného obstarávania na poskytnutie predmetu zmluvy, ktorý tvorí 1. časť zákazky s názvom „Relokácia záložného technologického pracoviska“ v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“). Oznámenie o vyhlásení verejného obstarávania bolo uverejnené vo Vestníku verejného obstarávania č. <vyplní *verejný obstarávateľ* >, zo dňa <vyplní *verejný obstarávateľ* > pod značkou <vyplní *verejný obstarávateľ* >.

I. PREDMET ZMLUVY

* 1. Predmetom zmluvy je príprava projektového plánu relokácie, prípravné práce pred relokáciou, relokácia zariadení objednávateľa z pôvodného záložného technologického pracoviska (ďalej len „ZTP“) do nového ZTP a porelokačné aktivity (ďalej spolu len „relokačné práce“).
	2. V prípade, že počas relokačných prác dôjde k poškodeniu, či poruche relokovaného zariadenia objednávateľa, ktoré vyžadujú dlhší čas na odstránenie a nie je možné ich odstrániť v mieste relokácie, poskytovateľ zabezpečí bezodkladne servis a opravu zariadenia v lehote určenej objednávateľom pokiaľ sa zmluvné strany písomne nedohodnú na lehote jej odstránenia.
	3. Poskytovateľ sa zaväzuje objednávateľovi poskytnúť predmet zmluvy v súlade so špecifikáciou v Prílohe č.1 „Technická špecifikácia predmetu zmluvy“(ďalej len ako „Príloha č.1“) tejto zmluvy. Objednávateľ sa zaväzuje zaplatiť poskytovateľovi dohodnutú cenu za predmet zmluvy podľa podmienok tejto zmluvy.
	4. Ak sa počas vykonávania relokačných prác vyskytne akýkoľvek problém alebo chyba, poskytovateľ sa zaväzuje vyriešiť tento stav tak, aby boli zariadenia prevádzkyschopné do 24 hodín od momentu vzniku problému alebo chyby.
	5. Poskytovateľ sa zaväzuje, že vykonanie relokačných prác bude vykonávať prostredníctvom osôb určených na plnenie zmluvy uvedených v Prílohe č. 5 „Zoznam osôb určených na plnenie zmluvy a zoznam subdodávateľov“ (ďalej len ako „Príloha č.5“) tejto zmluvy. V prípade zmeny osoby určenej na plnenie zmluvy sa poskytovateľ zaväzuje, že nová osoba určená na plnenie zmluvy bude spĺňať minimálne požiadavky stanovené v súťažných podkladoch na časť zákazky, ktorej výsledkom bolo uzatvorenie tejto zmluvy. Za účelom overenia týchto skutočností sa poskytovateľ zaväzuje predložiť objednávateľovi príslušné referencie a certifikáty novej osoby určenej na plnenie zmluvy pred vykonaním zmeny tejto osoby. Nová osoba určená na plnenie zmluvy môže začať participovať na plnení zmluvy až po kontrole predložených dokladov a odsúhlasení objednávateľa.

### **II. Povinnosti zmluvných strán**

* 1. Poskytovateľ je povinný najneskôr do 7 pracovných dní od nadobudnutia účinnosti tejto zmluvy písomne stanoviť oprávnenú osobu pre účely jednania vo vzájomnom styku zmluvných strán vo veciach podľa tejto zmluvy. Zmena oprávnenej osoby musí byť zaslaná druhej strane formou doporučeného listu podpísaného štatutárnym orgánom poskytovateľa najneskôr 7 pracovných dní pred vykonaním zmeny.
	2. Poskytovateľ je povinný najneskôr do 7 pracovných dní od nadobudnutia účinnosti tejto zmluvy písomne informovať objednávateľa o platných telefónnych číslach, internetových adresách a adresách elektronickej pošty, na ktorých môže objednávateľ požadovať poskytnutie služieb v zmysle tejto zmluvy. Zmeny uvedených informácií musia byť zaslané druhej strane formou doporučeného listu podpísaného štatutárnym orgánom poskytovateľa najneskôr 7 pracovných dní pred vykonaním zmien.
	3. Poskytovateľ je povinný zabezpečiť, aby jeho pracovníci alebo osoby prostredníctvom ktorých plní predmet tejto zmluvy v objektoch objednávateľa dodržiavali všetky všeobecne záväzné predpisy, vzťahujúce sa k vykonávaniu činností, hlavne predpisy súvisiace s bezpečnosťou práce a požiarnou bezpečnosťou, interné predpisy objednávateľa, najmä predpisy o vstupe do objektov objednávateľa a k bezpečnosti systémov, a aby sa riadili organizačnými pokynmi oprávnených pracovníkov objednávateľa.
	4. Poskytovateľ sa zaväzuje predložiť objednávateľovi zoznam osôb určených na plnenie zmluvy za účelom povolenia vstup do Dátového centra najmenej 4 pracovné dni vopred plánovaným vstupom do Dátového centra.
	5. Osoby poskytovateľa určené na plnenie zmluvy sú povinné rešpektovať bezpečnostné predpisy a pravidlá prevádzkovateľa Dátového centra, s ktorými budú oboznámení pri vstupe do priestorov Dátového centra. V opačnom prípade je prevádzkovateľ Dátového centra oprávnený neumožniť týmto osobám vstup do Dátového centra, resp. vykázať tieto osoby z Dátového centra.
	6. Objednávateľ je povinný najneskôr do 7 pracovných dní od nadobudnutia účinnosti tejto zmluvy písomne stanoviť oprávnenú osobu pre účely jednania vo vzájomnom styku zmluvných strán vo veciach podľa tejto zmluvy. Zmena oprávnenej osoby musí byť zaslaná druhej strane formou doporučeného listu podpísaného zástupcom objednávateľa najneskôr 7 pracovných dní pred vykonaním zmeny.
	7. Objednávateľ je povinný najneskôr do 7 pracovných dní od nadobudnutia účinnosti tejto zmluvy písomne informovať poskytovateľa o platných telefónnych číslach a adresách elektronickej pošty, prostredníctvom ktorých môže poskytovateľ komunikovať s objednávateľom pri plnení služieb v zmysle tejto zmluvy. Zmeny uvedených informácií musia byť zaslané druhej strane formou doporučeného listu podpísaného zástupcom objednávateľa najneskôr 7 pracovných dní pred vykonaním zmien.
	8. Objednávateľ sa zaväzuje, že pracovníci poskytovateľa alebo osoby prostredníctvom ktorých plní poskytovateľ predmet tejto zmluvy, budú pre účinné plnenie tejto zmluvy v objekte objednávateľa vybavení oprávnením pre vstup alebo objednávateľ zaistí sprevádzanie pracovníkov poskytovateľa.
	9. Objednávateľ sa zaväzuje, že umožní pracovníkom poskytovateľa alebo osobám prostredníctvom ktorých plní poskytovateľ predmet tejto zmluvy obhliadku priestorov pôvodného ZTP a nového ZTP.
	10. Objednávateľ bude zodpovedať za výkon zálohy a obnovy dát.
	11. „Zoznam relokovaných zariadení“ predstavuje Prílohu č. 2 (ďalej len ako „Príloha č.2“) tejto zmluvy. Objednávateľ si vyhradzuje právo aktualizovať Prílohu č. 2 tejto zmluvy podľa skutočnosti. Objednávateľ predloží poskytovateľovi najneskôr 30 dní pred plánovaným termínom relokácie aktualizovaný zoznam relokovaných zariadení s plánom ich umiestnenia v IT rozvádzačoch na novom technologickom pracovisku.

### **III. Termín poskytnutia predmetu zmluvy**

* 1. Poskytovateľ sa zaväzuje poskytnúť objednávateľovi predmet zmluvy podľa článku I tejto zmluvy v nasledovných termínoch:
1. poskytovateľ odovzdá objednávateľovi podklady do relokačného plánu do 10 pracovných dní od dňa nadobudnutia účinnosti tejto zmluvy,
2. poskytovateľ vykoná prípravné práce pred relokáciou do 10 dní od dňa doručenia výzvy objednávateľa poskytovateľovi,
3. poskytovateľ začne vykonávať relokaciu do 10 dní od doručenia výzvy objednávateľa poskytovateľovi,
4. poskytovateľ ukončí výkon relokácie podľa schváleného relokačného plánu, maximálne však do 6 dní odo dňa začatia relokácie,
5. poskytovateľ vykoná porelokačné aktivity do 30 dní po ukončení relokácie.
	1. Relokačné aktivity budú realizované v mieste plnenia uvedeného v článku IV bode 4.2 tejto zmluvy.

### **IV. Odovzdanie predmetu zmluvy**

* 1. Poskytovateľ sa zaväzuje odovzdať objednávateľovi predmet zmluvy na základe písomného protokolu o odovzdaní a prevzatí predmetu zmluvy, ktorý podpíšu oprávnení zástupcovia obidvoch zmluvných strán.
	2. Poskytovateľ vykoná relokáciu z priestorov pôvodného ZTP na adrese Tomášikova 28/A, Bratislava do priestorov nového ZTP a to Dátového centra, ktorého prevádzkovateľ je DataCentrum (zriaďovateľom je Ministerstvo financií SR). Nové ZTP sa nachádza na adrese Kopčianska ulica 92/D, Bratislava.
	3. Objednávateľ je oprávnený v prípade nesplnenia podmienok plnenie predmetu tejto zmluvy odmietnuť protokolárne prevzatie predmetu zmluvy. O tejto skutočnosti bude vyhotovený písomný záznam. Ak nie je poskytovateľ schopný nepopierateľne preukázať splnenie predmetu zmluvy ani do 1 týždňa od doručenia písomného vyrozumenia poskytovateľovi, ide o podstatné porušenie zmluvných povinností poskytovateľa a objednávateľ je oprávnený odstúpiť okamžite od tejto zmluvy a poskytovateľovi nevzniká nárok na náhradu žiadnych nákladov.

### **V. servis na relokovaných zariadeniach**

* 1. Poskytovateľ sa zaväzuje poskytovať servis relokovaných zariadení počas celej doby relokácie (servisnej doby). Servis zariadení predstavuje najmä opravu, výmenu poškodených hardvérových komponentov a zariadení a ich konfiguráciu.
	2. Servisná doba začína plynúť po protokolárnom prevzatí zariadení poskytovateľom od objednávateľa v pôvodnom ZTP. Servisná doba končí protokolárnym odovzdaním zariadení objednávateľovi od poskytovateľa v novom ZTP .
	3. Všetky náklady spojené s relokačnými prácami a to najmä oprava, náhradné diely, doprava, servisné práce v čase platnosti servisnej doby bude na vlastnú ťarchu znášať poskytovateľ.

### **VI. Cena a platobné podmienky**

* 1. Zmluvné strany prejavujú vôľu uzavrieť zmluvu s tým, že celková cena (CC = CPR+CPP+CZR+CZP) predmetu zmluvy je stanovená dohodou zmluvných strán v zmysle zákona č.18/1996 Z. z. o cenách v znení neskorších predpisov a vyhlášky č. 87/1996 Z. z. ktorou sa vykonáva zákon o cenách v znení neskorších predpisov a to v celkovej výške:

<vyplní uchádzač> eur bez DPH

slovom <vyplní uchádzač> eur bez DPH).

* 1. Cena za predmet zmluvy zahŕňa všetky náklady poskytovateľa na predmet zmluvy a to najmä náklady na prípravu projektového plánu relokácie, prípravné práce pred relokáciou, relokáciu zariadení objednávateľa z pôvodného ZTP do nového ZTP, porelokačné aktivity a poistenie.
	2. Cena za predmet dodávky je uvedená bez DPH. <text nasledujúcej vety platí pre domáceho uchádzača, zahraničný uchádzač túto vetu odstráni>. Faktúra za predmet zmluvy bude obsahovať aj vyčíslenie DPH podľa všeobecne záväzných právnych predpisov platných ku dňu poskytnutia predmetu zmluvy.
	3. Objednávateľ zaplatí cenu za predmet zmluvy na základe faktúry vystavenej poskytovateľom po vykonaní predmetu zmluvy a po protokolárnom odovzdaní predmetu zmluvy. Poskytovateľ vyhotoví faktúru najneskôr do 15 dní odo dňa protokolárneho odovzdania predmetu zmluvy
	4. Faktúra je splatná do 30 dní odo dňa jej doručenia objednávateľovi bezhotovostným prevodom na účet poskytovateľa. Za deň splnenia peňažného záväzku sa považuje deň odpísania dlžnej sumy z účtu objednávateľa v prospech poskytovateľa.
	5. Zmluvné strany sa dohodli a výslovne súhlasia s tým, že Poskytovateľ bude zasielať len elektronické faktúry z e-mailovej adresy Poskytovateľa <vyplní uchádzač> na e-mailovú adresu Objednávateľa faktury.ofr@nbs.sk vo formáte PDF. Zmluvné strany vyhlasujú, že majú výlučný prístup k uvedeným e-mailovým adresám. Zmluvné strany sú oprávnené zmeniť e-mailové adresy a to len písomne s uvedením novej e-mailovej adresy, pričom z dôvodu tejto zmeny nie je potrebné uzatvoriť dodatok k tejto zmluve.  Poskytovateľ nie je povinný podpísať elektronickú faktúru zaručeným elektronickým podpisom. Elektronická faktúra musí spĺňať všetky náležitosti faktúry podľa § 74 zákona č. 222/2004 Z. z. o dani z pridanej hodnoty v znení neskorších predpisov. Zmluvné strany sú povinné bezodkladne písomne oznámiť druhej strane akúkoľvek zmenu, ktorá by mohla mať vplyv na doručovanie elektronických faktúr, najmä zmenu kontaktnej e-mailovej adresy.
	6. <text tohto bodu platí pre domáceho uchádzača, zahraničný uchádzač text odstráni> V prípade, že faktúra nebude obsahovať všetky údaje podľa § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov, resp. nebude po stránke vecnej alebo formálnej správne vystavená, objednávateľ ju vráti poskytovateľovi na doplnenie (prepracovanie) a nová lehota splatnosti začne plynúť dňom doručenia doplnenej (prepracovanej) faktúry objednávateľovi.
	7. Poskytovateľ, ktorý uvedie na faktúre daň, sa zaväzuje, že odvedie daň správcovi dane v lehote ustanovenej v § 78 ods. 1 zákona č. 222/2004 Z. z. o dani z pridanej hodnoty v znení neskorších predpisov. Porušenie tejto povinnosti je podstatným porušením zmluvy a dôvodom na okamžité odstúpenie objednávateľa od tejto zmluvy. < text tohto bodu platí len pre domáceho uchádzača, zahraničný uchádzač text tohto bodu odstráni >
	8. <text tohto bodu platí pre zahraničného uchádzača, domáci uchádzač text odstráni> Poskytovateľ najneskôr do doby vyhotovenia prvej faktúry predloží objednávateľovi originál potvrdenia o mieste svojej daňovej rezidencie, alebo jeho úradne overenú fotokópiu. Počas trvania zmluvy poskytovateľ predmetné potvrdenie predloží objednávateľovi na začiatku každého nového zdaňovacieho obdobia. Poskytovateľ vyhlasuje a zaväzuje sa, že v prípade vzniku stálej prevádzkarne na území Slovenskej republiky počas trvania zmluvy bude o tejto skutočnosti objednávateľa bezodkladne písomne informovať.

### **VII. Zmluvné pokuty**

* 1. Pri nedodržaní ktoréhokoľvek z termínov poskytnutia predmetu zmluvy poskytovateľom podľa článku III bodu 3.1. tejto zmluvy vzniká objednávateľovi nárok vyúčtovať zmluvnú pokutu vo výške 1 % z ceny predmetu zmluvy uvedenej v  čl. VI bode 6.1. tejto zmluvy za každý aj začatý deň omeškania.
	2. V prípade omeškania platby za predmet zmluvy má poskytovateľ právo fakturovať objednávateľovi úrok z omeškania vo výške 0,02% z dlžnej čiastky za každý aj začatý deň omeškania.
	3. Právo objednávateľa na náhradu škody nie je týmto dotknuté, pričom zmluvná pokuta sa nezapočítava na náhradu škody vzniknutej objednávateľovi porušením zmluvných povinností poskytovateľa.
	4. Zmluvné pokuty a úrok z omeškania podľa tejto zmluvy sú splatné do 30 dní odo dňa doručenia faktúry druhej zmluvnej strane.

### **VIII. Ostatné usanovenia**

* 1. Zmluvné strany sa zaväzujú vzájomne spolupracovať a poskytovať si navzájom súčinnosť potrebnú na plnenie predmetu tejto zmluvy. Zmluvné strany sa ďalej zaväzujú informovať sa o všetkých skutočnostiach relevantných pre riadne a včasné plnenie svojich povinností a záväzkov vyplývajúcich im z tejto zmluvy, ako aj o akýchkoľvek skutočnostiach, ktoré by mohli zmariť alebo podstatne sťažiť plnenie predmetu tejto zmluvy.
	2. Poskytovateľ sa zaväzuje, že bude počas trvania tejto zmluvy servisným partnerom s výrobcami HPe, Dell, Lenovo a F5 na poskytovanie autorizovaného servisu pre zariadenia, ktoré sú predmetom relokácie podľa tejto zmluvy.
	3. Poskytovateľ potvrdzuje, že podľa § 41 ods. 3 zákona o verejnom obstarávaní uviedol v Prílohe č. 5 tejto zmluvy údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Poskytovateľ je povinný oznámiť bezodkladne objednávateľovi akúkoľvek zmenu v predchádzajúcej vete uvedených údajov o subdodávateľovi. Plnenie zmluvy alebo jej časti prostredníctvom subdodávateľa nezbavuje poskytovateľa povinnosti a zodpovednosti za plnenia subdodávateľa.
	4. Počas trvania tejto zmluvy je poskytovateľ oprávnený zmeniť subdodávateľa uvedeného v Prílohe č. 5 tejto zmluvy výlučne na základe predchádzajúceho písomného oznámenia a predchádzajúceho odsúhlasenia objednávateľom bez potreby uzatvoriť dodatok k tejto zmluve. V prípade zmeny subdodávateľa je poskytovateľ povinný písomne oznámiť objednávateľovi údaje o navrhovanom subdodávateľovi a o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia.
	5. Poskytovateľ podpisom tejto zmluvy potvrdzuje a zaväzuje sa, že na plnení zmluvy sa budú podieľať iba osoby legálne zamestnané v súlade s právnym poriadkom Slovenskej republiky.
	6. Poskytovateľ je povinný na požiadanie objednávateľa bezodkladne poskytnúť v nevyhnutnom rozsahu doklady a osobné údaje fyzických osôb, prostredníctvom ktorých plní zmluvu, a ktoré sú potrebné na to, aby objednávateľ mohol skontrolovať, či poskytovateľ neporušuje zákaz nelegálneho zamestnávania.
	7. V prípade, ak poskytovateľ poruší svoju povinnosť podľa bodu 8.5. tohto článku a kontrolný orgán uloží objednávateľovi pokutu za porušenie zákazu prijať prácu alebo službu podľa § 7b ods. 5 zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov, tak sa poskytovateľ zaväzuje uhradiť objednávateľovi zmluvnú pokutu v sume rovnajúcej sa pokute uplatnenej kontrolným orgánom u objednávateľa, a to do siedmich dní odo dňa jej uplatnenia u poskytovateľa objednávateľom.
	8. Poskytovateľ ďalej nie je oprávnený postúpiť a ani založiť akékoľvek svoje pohľadávky voči objednávateľovi vzniknuté na základe alebo v súvislosti s touto zmluvou alebo s plnením záväzkov podľa tejto zmluvy bez predchádzajúceho písomného súhlasu objednávateľa. Poskytovateľ nie je oprávnený jednostranne započítať akúkoľvek svoju pohľadávku voči objednávateľovi vzniknutú z akéhokoľvek dôvodu proti pohľadávke objednávateľa voči poskytovateľovi vzniknutej na základe alebo v súvislosti s touto zmluvou bez predchádzajúceho písomného súhlasu objednávateľa.
	9. Poskytovateľ je povinný zabezpečiť, aby jeho subdodávatelia v zmysle § 2 ods. 5 písm. e) zákona o verejnom obstarávaní a § 2 ods. 1 písm. a) bod 7 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“), ktorým vznikla povinnosť zápisu do registra partnerov verejného sektora, mali riadne splnené povinnosti ohľadom zápisu do registra partnerov verejného sektora v zmysle zákona č. 315/2016 Z. z.
	10. Za účelom preukázania splnenia povinnosti v zmysle prechádzajúceho bodu tohto článku zmluvy je poskytovateľ povinný kedykoľvek na výzvu objednávateľa bezodkladne, najneskôr však do 3 pracovných dní, predložiť objednávateľovi všetky zmluvy so subdodávateľmi identifikovanými v Prílohe č. 5 tejto zmluvy, resp. následne doplneným/ zmeneným postupom podľa bodu 8.4. tohto článku zmluvy a zároveň predložiť zoznam všetkých subdodávateľov v zmysle § 2 ods. 1 písm. a) bod 7 zákona č. 315/2016 Z. z., ktorí napĺňajú definičné znaky partnera verejného sektora v zmysle § 2 ods. 1 písm. a) bod 7 a § 2 ods. 2 zákona č. 315/2016 Z. z., v dôsledku ich participácie na plnení tejto zmluvy. Za úplnosť a pravdivosť poskytnutých údajov nesie plnú zodpovednosť poskytovateľ.
	11. V prípade, ak poskytovateľ poruší povinnosť v zmysle bodu 8.10. tohto článku zmluvy, a teda bude táto zmluva plnená (resp. budú na jej plnení participovať) subdodávateľmi, ktorí si riadne nesplnili svoju zákonnú povinnosť zápisu (resp. jeho udržiavania) do registra partnerov verejného sektora, má objednávateľ právo na zmluvnú pokutu od poskytovateľa vo výške 500,- eur.
	12. V prípade omeškania poskytovateľa so splnením povinnosti v zmysle 8.14. tohto článku zmluvy, má objednávateľ právo na zmluvnú pokutu vo výške 250,- eur, a to za každý aj začatý deň omeškania.
	13. Poskytovateľ je povinný počas trvania tejto zmluvy mať uzatvorenú a účinnú poistnú zmluvu na poistenie všeobecnej zodpovednosti za škodu na minimálnu poistnú sumu vo výške minimálne 1.350.000,- eur na jednu a všetky škodové udalosti. Uchádzač je povinný uzatvoriť poistenie všeobecnej zodpovednosti za škodu spôsobenú na zdraví (vrátane smrti) tretích osôb ako i za škodu spôsobenú na majetku tretích osôb (vrátane majetku objednávateľa), vrátane ušlého zisku. Poistenie všeobecnej zodpovednosti za škodu sa musí vzťahovať aj na škodu spôsobenú vadne vykonanou činnosťou, ktorá je predmetom zmluvy. Poistenie sa musí vzťahovať aj na nároky na náhradu škody, ktoré objednávateľ uplatní voči uchádzačovi do jedného mesiaca odo dňa ukončenia relokácie. V prípade, ak uchádzač bude niektorú z činností vykonávať prostredníctvom subdodávateľa, vzťahujú sa vyššie uvedené povinnosti v celom rozsahu aj na tohto subdodávateľa.
	14. Poskytovateľ je povinný do 3 pracovných dní odo dňa doručenia písomnej výzvy objednávateľa predložiť objednávateľovi doklad preukazujúci, že poskytovateľ uhradil poistné za obdobie podľa poistnej zmluvy v zmysle bodu 8.13. tejto zmluvy.
	15. V prípade, ak je poistná zmluva uzatvorená na dobu neurčitú, Poskytovateľ je povinný predložiť objednávateľovi potvrdenie o zaplatení poistného za príslušné obdobie a predložiť mu príslušnú zmluvu. Zrušenie poistnej zmluvy bez jej nahradenia inou poistnou zmluvou počas platnosti a účinnosti tejto zmluvy je podstatným porušením tejto zmluvy.
	16. Poskytovateľ je povinný platiť riadne a včas poistné a plniť všetky povinnosti stanovené v poistnej zmluve a všeobecných poistných podmienkach príslušných poistiteľov. Akákoľvek zmena v poistných zmluvách podlieha po dobu platnosti tejto zmluvy predchádzajúcemu písomnému súhlasu objednávateľa. Poskytovateľ nie je oprávnený postúpiť, založiť, vinkulovať alebo inak obdobne nakladať s poistným plnením alebo inými právami vyplývajúcimi z poistných zmlúv.
	17. Poskytovateľ uhradí objednávateľovi zmluvnú pokutu vo výške 250,- eur za každý aj začatý deň omeškania s plnením akéhokoľvek jednotlivého záväzku týkajúceho sa poistných zmlúv.
	18. Za porušenie tejto zmluvy sa nepovažuje, ak ktorákoľvek zo zmluvných strán nemôže plniť svoje zmluvné záväzky (povinnosti) z dôvodu prekážky, ktorá nastala nezávisle od vôle povinnej zmluvnej strany a bráni v splnení jej povinnosti, ak nemožno rozumne predpokladať, že by povinná zmluvná strana túto prekážku alebo jej následky odvrátila alebo prekonala, a že by v čase vzniku záväzku túto prekážku predvídala.
	19. Za vyššiu moc (vis maior) sa na účely tejto Zmluvy považujú okolnosti, ktoré nastali nezávisle od vôle poskytovateľa, bez jeho zavinenia, sú nepredvídateľné, pričom majú vplyv na plnenie predmetu tejto zmluvy, najmä:

a) prírodné udalosti ako požiar, povodeň, zemetrasenie,

b) štrajk, mobilizácia, vojna.

* 1. V prípade vzniku okolnosti vyššej moci sú zmluvné strany povinné naďalej plniť svoje povinnosti zo zmluvy, pričom lehota plnenia sa primerane predlžuje o dobu trvania vyššej moci v súlade s dohodou zmluvných strán.
	2. Zmluvná strana, ktorá sa odvoláva na vyššiu moc, je povinná písomne oznámiť druhej zmluvnej stane vznik okolnosti vyššej moci bez zbytočného odkladu, najneskôr však do 3 pracovných dní od vzniku takejto udalosti. Poskytovateľ tiež oznámi približný možný čas plnenia predmetu tejto zmluvy. Rovnakým spôsobom si zmluvné strany oznámia ukončenie okolností vyššej moci. Na základe požiadavky druhej zmluvnej strany, dotknutá zmluvná strana predloží doklad o existencii okolností vylučujúcich zodpovednosť/vyššej moci, ktorý vydajú príslušné úrady.
	3. Poskytovateľ sa zaväzuje počas trvania tejto zmluvy mať v platnosti certifikát systému manažérstva kvality podľa normy ISO 9001, alebo ekvivalent, resp. zavedené opatrenia na zabezpečenie kvality podľa požiadaviek na vystavenie príslušného certifikátu ak poskytovateľ nemal možnosť získať príslušný certifikát v určených lehotách vo verejnom obstarávaní.
	4. Poskytovateľ sa zaväzuje do troch pracovných dní od doručenia písomnej žiadosti objednávateľa predložiť dôkazy o splnení bodu 8.22. tohto článku.

### **IX. Prechod nebezpečenstva škody**

* 1. Nebezpečenstvo škody na relokovaných zariadeniach podľa predmetu zmluvy v čase platnosti servisnej doby znáša poskytovateľ odo dňa odovzdania relokovaných zariadení v pôvodom ZTP až do momentu protokolárneho prevzatia relokovaných zariadení v novom ZTP.
	2. Prepravu a balenie zariadení, ako aj likvidáciu obalov zabezpečuje poskytovateľ na vlastné náklady v súlade s príslušnou legislatívou týkajúcou sa nakladania s odpadmi.

### **X. Ukončenie zmluvy**

* 1. Táto zmluva zanikne okrem splnenia všetkých práv a povinností obidvoch zmluvných strán aj písomnou dohodou zmluvných strán alebo písomným odstúpením od zmluvy zmluvnou stranou.
	2. Zmluvné strany sa dohodli, že v prípade podstatného porušenia zmluvných povinností jednou zmluvnou stranou, druhá zmluvná strana má právo okamžite odstúpiť od tejto zmluvy. Odstúpenie od zmluvy musí byť druhej zmluvnej strane oznámené písomne.
	3. Za podstatné porušenie zmluvy podľa predchádzajúceho ustanovenia sa považuje:
		1. nedodržanie termínov podľa čl. III. tejto zmluvy a/alebo podľa relokačného plánu,
		2. použitie pracovníkov s odbornou spôsobilosťou, ktorá je nižšia resp. nie je v súlade s odbornou spôsobilosťou pracovníkov uvedených v Prílohe č. 5,
		3. podstatné porušenia zmluvy definované v iných ustanoveniach tejto zmluvy.
	4. Za nepodstatné porušenie tejto zmluvy sa považuje každé porušenie zmluvy, okrem porušení zmluvy definovaných v tejto zmluve ako podstatné porušenie tejto zmluvy. V prípade nepodstatného porušenia tejto zmluvy je druhá zmluvná strana oprávnená odstúpiť od tejto zmluvy len v prípade, že zmluvná strana, ktorá je v omeškaní, nesplní svoju zmluvnú povinnosť ani napriek písomnému upozorneniu a poskytnutiu dodatočnej lehoty v trvaní najmenej 7 dní, ktorá jej bola na to poskytnutá. V písomnom upozornení musí byť podrobne špecifikované porušenie zmluvnej povinnosti ako aj upozornenie na právo odstúpiť od tejto zmluvy v prípade neodstránenia porušenia ani v dodatočnej lehote. V prípade neodstránenia porušenia ani v dodatočnej lehote má zmluvná strana právo odstúpiť od tejto zmluvy doručením písomného oznámenia o odstúpení od zmluvy druhej zmluvnej strane.
	5. V prípade, že ktorákoľvek strana odstúpi od tejto zmluvy, musí písomné odstúpenie od zmluvy doručiť druhej zmluvnej strane. Účinky odstúpenia nastanú dňom doručenia písomného oznámenia o odstúpení od zmluvy druhej zmluvnej strane. Za doručenie sa považuje i nevyzdvihnutie doporučenej zásielky na pošte v odbernej lehote.
	6. Zmluvu je možné ukončiť tiež odstúpením objednávateľa od zmluvy v súlade s § 19 zákona o verejnom obstarávaní.
	7. V prípade, ak nastanú právne skutočnosti majúce za následok zmenu v právnom postavení poskytovateľa (napr. vyhlásenie konkurzu, zastavenie konkurzu pre nedostatok majetku alebo zrušený konkurz pre nedostatok majetku, povolenie reštrukturalizácie, vstup do likvidácie, zmena právnej formy, zmena v oprávneniach konať v mene poskytovateľa) alebo akákoľvek iná zmena majúca priamy vplyv na plnenie zo strany poskytovateľa, je poskytovateľ povinný oznámiť tieto skutočnosti objednávateľovi najneskôr do 5 dní odo dňa, kedy tieto skutočnosti nastali. Ak tak neurobí, zodpovedá za škodu spôsobenú objednávateľovi v dôsledku porušenia tejto povinnosti a objednávateľ má právo okamžite odstúpiť od tejto zmluvy.
	8. Zmluvné strany sa dohodli, že túto zmluvu nie je možné vypovedať.

### **XI. Záverečné ustanovenia**

* 1. Akékoľvek zmeny tejto zmluvy vyžadujú písomnú formu a súhlas zmluvných strán. Táto zmluva môže byť menená v súlade s príslušnými ustanoveniami zákona o verejnom obstarávaní len formou písomných a očíslovaných dodatkov, ktoré budú schválené a podpísané oprávnenými zástupcami oboch zmluvných strán.
	2. Zmluvné strany sa dohodli, že písomná korešpondencia bude doručovaná na adresy uvedené v záhlaví tejto zmluvy, ak v zmluve nie je stanovené inak a v prípade ich zmeny je povinná tá strana, u ktorej zmena nastala o tom písomne druhú zmluvnú stranu bez zbytočného odkladu informovať. V prípade akýchkoľvek nejasností, neprevzatia písomností či pochybností pri doručovaní písomností bude za deň doručenia považovaný 3 pracovný deň nasledujúci po dni, kedy bola písomnosť preukázateľne odoslaná na adresu zmluvnej strany uvedenú v záhlaví tejto zmluvy, resp. na inú adresu písomne oznámenú druhej zmluvnej strane. Akákoľvek písomnosť podľa tejto zmluvy bude považovaná za riadne doručenú aj vtedy, ak ju adresát odmietne prevziať.
	3. Zmluva je uzavretá podľa právneho poriadku Slovenskej republiky, pričom práva, povinnosti a vzťahy zmluvných strán v tejto zmluve neupravené sa budú spravovať príslušnými ustanoveniami zákona č. 513/1991 Zb. Obchodného zákonníka v znení neskorších predpisov a ďalších všeobecne záväzných právnych predpisov.
	4. Poskytovateľ sa zaväzuje prípadné zmeny právneho stavu, ktoré by mohli mať vplyv na plnenie podmienok tejto zmluvy, oznámiť písomne objednávateľovi najneskôr 30 dní pred predpokladanou zmenou.
	5. V prípade sporného výkladu ustanovení tejto zmluvy alebo neplnenia záväzkov zmluvných strán sa obidve zmluvné strany budú snažiť prednostne dosiahnuť vzájomnú dohodu. Pokiaľ sa zmluvné strany nedohodnú, budú sa snažiť dosiahnuť súdny zmier. Prípadné spory týkajúce sa výkladu a realizácie tejto zmluvy budú riešené vecne a miestne príslušnými súdmi Slovenskej republiky.
	6. Zmluva bude záväzná pre všetkých právnych nástupcov poskytovateľa, kým nebude ukončená v súlade s ustanoveniami uvedenými v tejto zmluve.
	7. Objednávateľ pri spracúvaní osobných údajov, poskytnutých poskytovateľom pre účely plnenia tejto zmluvy, postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov a Nariadenia Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. Informácia o podmienkach spracúvania osobných údajov dotknutých osôb je zverejnená na webovom sídle objednávateľa: https://www.nbs.sk/sk/ochrana-osobnych-udajov.
	8. V prípade, ak sa niektoré ustanovenie tejto zmluvy stane neplatným, neúčinným alebo nevykonateľným, nie sú tým dotknuté ostatné ustanovenia tejto zmluvy. Príslušné ustanovenie zmluvy sa nahradí takým platným a účinným zákonným ustanovením, ktoré je mu svojím významom a účelom najbližšie.
	9. Táto zmluva je vyhotovená v šiestich vyhotoveniach, dve vyhotovenia sú určené pre poskytovateľa a štyri pre objednávateľa. Všetky vyhotovenia sú považované za rovnocenné.
	10. Neoddeliteľnou súčasťou tejto zmluvy je:
		1. Príloha č. 1 „Technická špecifikácia predmetu zmluvy“,
		2. Príloha č. 2 „Zoznam relokovaných zariadení“,
		3. Príloha č. 3 „Cena za predmet zmluvy“,
		4. Príloha č. 4 „Poistná zmluva“,
		5. Príloha č. 5 „Zoznam osôb určených na plnenie zmluvy a zoznam subdodávateľov“.
	11. Obidve zmluvné strany sa zaväzujú zachovávať mlčanlivosť vo všetkých skutočnostiach, ktorých zverejnenie by mohlo poškodiť záujmy druhej zmluvnej strany. Záväzky zmluvných strán zachovávať mlčanlivosť trvajú neobmedzenú dobu po podpísaní tejto zmluvy a sú nevypovedateľné. Týmto záväzkom mlčanlivosti nie je dotknuté zverejnenie tejto zmluvy ako povinne zverejňovanej zmluvy.
	12. Táto zmluva (vrátane jej prípadných dodatkov) patrí medzi povinne zverejňované zmluvy podľa ustanovení § 5a zákona o slobodnom prístupe k informáciám (zákona č. 211/2000 Z. z. v znení neskorších predpisov) v spojení s ustanoveniami § 1 ods. 2 Obchodného zákonníka (zákona č. 513/1991 Zb. v znení neskorších predpisov) a ustanoveniami § 47a Občianskeho zákonníka (zákona č. 40/1964 Zb. v znení neskorších predpisov). Poskytovateľ súhlasí so zverejnením tejto zmluvy (vrátane jej prípadných dodatkov) a faktúr poskytovateľa doručených objednávateľovi, pričom poskytovateľ tiež disponuje písomným súhlasom inej dotknutej osoby (osoby konajúcej za poskytovateľa) na zverejnenie jej údajov v tejto zmluve a vo faktúrach poskytovateľa, a to zverejnenie objednávateľom počas trvania jeho povinnosti podľa § 5a ods. 1, 6 a 9 a § 5b zákona o slobodnom prístupe k informáciám; tento súhlas možno odvolať len po predchádzajúcom písomnom súhlase objednávateľa.
	13. Táto zmluva nadobúda platnosť a je pre zmluvné strany záväzná odo dňa jej podpísania oprávnenými zástupcami oboch zmluvných strán; ak oprávnení zástupcovia oboch zmluvných strán nepodpíšu túto zmluvu v ten istý deň, tak rozhodujúci je deň neskoršieho podpisu. Táto zmluva nadobúda účinnosť dňom nasledujúcim po dni jej zverejnenia na webovom sídle (internetovej stránke) objednávateľa [§ 47a ods. 1 Občianskeho zákonníka v spojení s § 1 ods. 2 Obchodného zákonníka a s § 5a ods. 1, 6, a 9 zákona o slobodnom prístupe k informáciám.
	14. Zmluvné strany (každá za seba) zhodne záväzne vyhlasujú, že sú oprávnené uzavrieť túto zmluvu, a že táto zmluva nebola uzavretá za nevýhodných ani nevyhovujúcich podmienok pre žiadnu zmluvnú stranu. Súčasne zmluvné strany (každá za seba) zhodne záväzne vyhlasujú, že sa s touto zmluvou dôkladne oboznámili a jej obsahu porozumeli, súhlasia s ňou, zaväzujú sa ustanovenia tejto zmluvy plniť, pričom zmluvné strany na znak toho, že táto zmluva je určitá, zrozumiteľná a zodpovedá ich slobodnej vôli, vlastnoručne podpísali túto zmluvu prostredníctvom svojich oprávnených zástupcov.

Za objednávateľa Za poskytovateľa

V Bratislave, dňa <vyplní VO> V <vyplní uchádzač >, dňa <vyplní uchádzač >

...................................................... .......................................................

Národná banka Slovenska <vyplní uchádzač >

<vyplní VO> <vyplní uchádzač >

<vyplní VO> <vyplní uchádzač>

**Príloha č. 1 zmluvy o relokácii zariadení č. Z-002.10.1003.00**

**„Technická špecifikácia predmetu zmluvy“**

|  |  |
| --- | --- |
| **Akcia:** | Relokácia záložného technologického pracoviska (ZTP) NBS |
|  |  |
| **Východzia lokalita:**  | ZTP NBS, Tomášikova 28/a, Bratislava |
| **Cieľová lokalita:**  | DataCentrum, Kopčianska 92/D, Bratislava |
|  |  |
| **Aktivita** | **Projektový plán relokácie - poskytnutie podkladov** |
| **Obsah** | poskytnúť detailný popis aktivít, časovú náročnosť, vzájomné závislosti a zodpovedné osoby u jednotlivých aktivít relokácie, t.j. vstupy do Projektového plánu relokácie v štruktúre podľa predloženého vzorového dokumentu – aktivity v zodpovednosti RP, |
|  | definovanie tímu RP s uvedením zodpovedností a kontaktných údajov (telefón, mail) |
|  | popis organizačného a technického zabezpečenia RP |
|  | riadiaci výbor relokácie RP |
|  | komunikačný plán a eskalačné procedúry RP |
|  | postup prepravy Relokovaného HW |
|  | risk manažment obsahujúci najmä časti: |
|  | - identifikácia rizík |
|  | - postupy na elimináciu rizík |
|  | - návratový scenár v prípade, že je aplikovateľný |
|  | požiadavky na spolupôsobenie NBS a tretích strán |
|  | popis HW diagnostiky pred a po relokácii |
|  | body odovzdania Relokovaného HW a akceptačnú procedúru pred a po relokácii |
| **Vstup** | Zoznam Relokovaného HW |
| **Výstup** | Podklady v zmysle popisu aktivity |
|  |  |
| **Aktivita** | **Prípravné práce** |
| **Obsah** | oboznámenie sa s dokumentmi: |
|   | - Projektový plán relokácie |
|   | - Risk management |
|   | - Prepojovacie plány ŠDK |
|   | - Návrh rozmiestnenia relokovaného HW - pripomienkovanie a odsúhlasenie |
|   | - Prípadne ďalšími relevantnými dokumentmi |
|   | a potvrdenie ich porozumenie |
|  | fyzická kontrola relokovaného HW podľa dokumentu „Zoznam relokovaného HW“ |
|   | kontrola transportných trás a prípadná úprava spôsobu prepravy Relokovaného HW |
|   | pripravenosť cieľovej lokality (priestor pre umiestnenie HW v racku, body elektrického napájania a ŠDK - štruktúrovaná dátová kabeláž) podľa požiadaviek v dokumente Zoznam relokovaného HW: |
|  | - verifikácia požiadaviek na pripravenosť cieľovej lokality |
|   | - kontrola pripravenosti cieľovej lokality  |
|   | dodávka/príprava potrebného montážneho materiálu pre inštaláciu Relokovaného HW do nových rackov (uvedený montážny materiál musí byť v cene služieb podľa tohto zadania), |
|   | výkon prác, ktoré je možné urobiť pred samotnou relokáciou podľa vzájomne odsúhlaseného harmonogramu. NBS predpokladá najmä nasledovné aktivity: |
|   | - relokácia vybraného HW pred samotným relokačným termínom, |
|   | - asitencia počas zapájanie prepojovacích káblov ŠDK do relokovaného HW, |
|   | - osadenie montážneho materiálu do rackov v cieľovej lokalite |
|   | - vykonanie záloh konfigurácií a OS v zariadeniach podľa Relokačného plánu |
|   | - vykoná eliminačné akcie podľa risk manažment plánu |
| **Vstup** | Projektový plán relokácie |
|  | Risk manažment |
|  | Prepojovacie plány ŠDK - návrh |
| **Výstup** | Spripomienkované dokumenty |
|   | - Relokačný plán |
|   | - Risk management |
|   | - Prepojovacie plány ŠDK |
|   | - Návrh rozmiestnenia relokovaného HW |
|   | - Prípadne ďalšie relevantné dokumenty |
|   | Odsúhlasená pripravenosť cieľovej lokality |
|   | Vykonané prípravné práce a eliminačné akcie podľa risk manažment plánu |
|  |  |
| **Aktivita** | **Relokácia** |
| **Obsah** | Ukončenie prevádzky na Relokovanom HW (aplikácie, DB, atď.) - vykoná NBS |
|  | HW diagnostika relokovaného HW v zmysle Projektového plánu relokácie |
|  | príchod na štartovú lokalitu najmenej 1 hodinu pred plánovaným začatím prác |
|  | vypnutie HW (Power OFF) |
|   | odpojenie Relokovaného HW od elektrického napájania |
|   | odpojenie Relokovaného HW od dátových LAN a SAN rozvodov |
|   | mechanické odinštalovanie Relokovaného HW z racku |
|   | pripravenie relokovaného HW na prepravu |
|   | preprava Relokovaného HW vrátane umiestnenia na miesto inštalácie |
|   | mechanická inštalácia Relokovaného HW do racku na určenú pozíciu |
|   | pripojenie Relokovaného HW na pripravené elektrické napájanie, napájacie káble do PDU zabezpečuje NBS |
|   | asistencia počas pripájania Relokovaného HW na pripravenú dátovú LAN a SAN kabeláž podľa poskytnutých prepojovacích plánov |
|   | štart (Power ON) a diagnostika Relokovaného HW  |
|   | asistencia počas spúšťania a testovania aplikácií súvisiacich s Relokovaným HW alebo relokáciou |
|   | na základe platných zmlúv o servisnej podpore alebo tejto zmluvy zaistenie odstránenia identifikovaných porúch |
|   | vykonanie eliminačných akcií podľa risk manažment plánu |
| **Vstup** | Termín na relokáciu s odstávkou relokovaného HW a odstávkou súvisiacej IT infraštruktúry podľa vzájomne odsúhlaseného harmonogramu |
|  | Návrh rozmiestnenia relokovaného HW |
|  | Aktualizovaný Projektový plán relokácie |
|   | Pripravenosť cieľovej lokality: |
|   | - racková pozícia, určený priestor v racku |
|   | - elektrické napájanie, nalájacie káble pre HW, určené pozície v PDU |
|   | - pripravená LAN infraštruktúra |
|   | - pripravená SAN infraštruktúra |
|   | - pripravená optická a metalická ŠDK – štruktúrovaná dátová kabeláž vrátane prepojovacích káblov,  |
|   | Prepojovacie plány pre Relokovaný HW (vo forme tabuľky) na pripojenie štruktúrovanej dátovej kabeláže k Relokovanému HW |
| **Výstup** | úspešná HW diagnostika Relokovaného HW |
|   | úspešný test konektivity Relokovaného HW cez LAN a SAN infraštruktúru |
|   | asistencia bude ukončená po úspešnom štarte a otestovaní systémov, aplikácií a prostredí |
|   | zápis o stave splnenia úloh z relokácie s uvedením nerealizovaných úloh a úloh, ktoré je potrebné vykonať po relokácii |
| **Aktivita** | **Porelokačné aktivity** |
| **Obsah** | spracovanie a aktualizácia poskytnutej dokumentácie:  |
|   | - umiestnenie Relokovaného HW v rackoch, |
|   | - pripojenie Relokovaného HW na elektrické napájenie do PDU, |
|   | odvoz a likvidácia nepoužitého montážneho a obalového materiálu, prípadne odpadu súvisiaceho s výkonom relokácie |
|   | vykonanie úloh v zmysle zápisu o stave splnenia úloh z relokácie |
| **Vstup** | zápis o stave splnenia úloh z relokácie s uvedením nerealizovaných úloh a úloh, ktoré je potrebné vykonať po relokácii |
| **Výstup** | Aktualizovaná dokumentácia umiestnenie Relokované HW v rackoch vrátane popisu pripojenia napájacích káblov do PDU |
|   | Akceptačný protokol |
|  |  |
| **Predpoklady** | Zodpovednosť NBS: |
|  | - pripravenosť cieľovej lokality (racky s PDU s napájacími káblami pre HW, elektrické napájanie, chladenie, štruktúrovaná dátová kabeláž) |
|  | - pripravenosť optického prepojenia a dátovej konektivity do HTP - ZTP, |
|  | - ukončenie a štart aplikácií a prostredí |
|  | nebude menená HW konfigurácia zariadení |
|  | relokované zariadenia budú inštalovaná do nových rackov (viď. označenie v zozname HW) |
|  | prebehne konsolidácia elektrického napájania spolu s dodaním nových PDU s napájacími káblami pre HW do rackov |
|  | nebudú konfiguračné zmeny v LAN a SAN na strane koncových zariadení |
|  | nebude menená logická topológia siete LAN a SAN |
|  | pripojenie všetkých zariadení do server farmovej vrstvy bude optimalizované v závislosti od novej pozície zariadenia v rackoch |
|  | aktivity Prípravné práce, Projektový plán relokácie a Porelokačné aktivity budú prebiehať v najmä v pracovnom čase (pracovné dni od 8.00 hod. do 16.00 hod). Aktivita Relokácia bude prebiehať najmä mimo pracovného času a počas víkendov a štátnych sviatkov, |
|  | predpokladaný počet etáp relokácie je 1 |

**Príloha č. 2 zmluvy o relokácii zariadení č. Z-002.10.1003.00**

**„Zoznam relokovaných zariadení“**

|  |  |  |  |  |  |
| --- | --- | --- | --- | --- | --- |
| Kategória | Názov | Typ zariadenia | HPe, Dell, Lenovo, F5, | Poznámka | SN |
| CORE | Core 2 | HP A10508 Switch JC612A | X | - | CN53F3301V |
| CORE | Core 1 | HP A10508 Switch JC612A | X | - | CN53F33016 |
| SAN | SAN SW2-ZTP | IBM SAN 64B-6 | X | - | 131376A |
| SF SW | ZTP-SF1-2 | HP 5800-48G Poe | X | - | CN45BFP017 |
| Server | GSM 2 | HP Proliant DL120 G6 | X | - | CZ110500N9 |
| Server | LNSBAU-5-NEW | HP Proliant DL380 Gen 9 | X | - | CZJ60503HS |
| Server | IMC-ZTP | HP Proliant DL380P Gen8 | X | - | CZ2516165K |
| Server | ORADB2 | HP Proliant DL380P Gen8 | X | - | CZ24110CGK |
| Server | ESX9-ZTP-INET | HP Proliant DL380P Gen8 | X | - | CZ24210VS2  |
| Server | ESX4-ZTP-INET | HP Proliant DL380P Gen8 | X | - | CZ24210VS0  |
| Server | Exchange 4 | HP Proliant DL380 Gen10 | X | - | CZ28210B46  |
| Server | ESX12-ZTP-INET | HP Proliant DL380P Gen8 | X | - | CZ3238WJYJ |
| SAN | SAN SW1-ZTP | IBM SAN 64B-6 | X | - | 131376H |
| SF SW | ZTP-SF1-1 | HP 5800-48G Poe | X | - | CN48BFP006 |
| Server |   | Lenovo System X 3550 M5 | X | - | S40T8WV |
| HSM | HSM-ZTP (HSM2) | Utimaco | X | - | P5SAA8E20014 |
| Server | LNSHUB2 | Dell PowerEdge R520 | X | - | 85W3ZZ1 |
| Server | BCK2 | HP Proliant DL380 Gen10 | X | - | CZ28450292 |
| Server | ESX10-ZTP | HP Proliant DL380 G8 | X | - | CZ3238WJYD  |
| Server | ESX11-ZTP | HP Proliant DL380P Gen8 | X | - | CZ24210VRY |
| Server | Exchange3 | HP Proliant DL380 G10 | X | - | CZ28210B44  |
| Backup |   | HPE Storeonce 5100 | X | - | CZ3743V601 |
| Backup |   | HPE Storeonce 5100 D3650 - Expansion 1 | X | - | 7C892605LF |
| BACKUP | TAPELIB-ZTP | Oracle Storagetek SL150, 4x module | X | - | 464970G+1905SY7883, 464970G+1849EX9431, 464970G+1849EX9426, 464970G+1906EX9628 |
| Storage | UNITY-ZTP | DELL EMC | X | - | CKM00185100547, CKM00184902991 |
| Storage | UNITY-ZTP | DELL EMC | X | - | CF22W183500153 |
| Server | ESX3-ZTP | HP Proliant DL380 G8 | X | - | CZ23180BVC  |
| Server | ESX2-ZTP | HP Proliant DL380 G8 | X | - | CZ23180BVD |
| Storage |   | Synergy 1200 Frame | X | - | CZJ7352KLH |
| Storage | 3PAR  | 3PAR Storage Server 8000 | X | - | CZ36289666 |
| Storage | 3PAR  | 3PAR Storage Server 8000 | X | - | EEAUBA1TF8M8FE |
| Storage | 3PAR  | 3PAR Storage Server 8000 | X | - | EEAUBA1TF9U853 |
| Storage | 3PAR  | 3PAR Storage Server 8000 | X | - | EEAUBA2Y1A304P |
| Storage | 3PAR  | 3PAR Storage Server 8000 | X | - | EEAUBA2Y1A303N |
| Storage | 3PAR  | 3PAR Storage Server 8000 | X | - | EEAUBA3Y1BZ08Y |
| Storage | 3PAR  | 3PAR Storage Server 8000 | X | - | EEAUBA3Y1CX2YL |
| Storage | 3PAR  | 3PAR Storage Server 8000 | X | - | EEAUBA3Y1CX2XL |
| Storage |   | Synergy 1200 Frame | X | - | CZJ7352KLF |
| MSR | ZTP-NCR-GW-1 | HP A-MSR 50-40 Router JD433A | X | - | CN52BPD002 |
| MSR | ZTP-OCR-GW-2 | HP A-MSR 50-40 Router JD433A | X | - | CN4ABPD00T |
| Waf | WAF | F5 Big-IP i2000 Series | X | - | f5-pqge-etak |
| Loadbalancer | Loadbalancer | F5 Big-IP i2000 Series | X | - | f5-yydc-nszq |
| Server | ORADB2-2020 | HP Proliant DL380P Gen10 | X | - | CZ2021046G |

**Príloha č. 3 zmluvy o relokácii zariadení č. Z-002.10.1003.00**

**„Cena za predmet zmluvy“**

|  |  |  |
| --- | --- | --- |
| **Položka** | **Popis** | **Cena v EUR bez DPH** |
| CPR | Cena za projektový plán relokácie | *<vyplní uchádzač>* |
| CPP | Cena za prípravné práce | *<vyplní uchádzač>* |
| CZR | Cena za relokáciu | *<vyplní uchádzač>* |
| CZP | Cena za porelokačné aktivity | *<vyplní uchádzač>* |
| CC | Celková cena za predmet zákazky vypočítaná ako:CC = CPR+CPP+CZR+CZP | *<vyplní uchádzač>* |

**Príloha č. 4 zmluvy o relokácii zariadení č. Z-002.10.1003.00**

 **„Poistná zmluva“**

Predloží úspešný uchádzač

**Príloha č. 5 zmluvy o relokácii zariadení   č. Z-002.10.1003.00**

**„Zoznam osôb určených na plnenie zmluvy a zoznam subdodávateľov“**

**Zoznam osôb určených na plnenie zmluvy**

*< Vyplní uchádzač – v tabuľke uvedie meno osoby, funkciu v projekte a kontaktné údaje, počet riadkov doplní uchádzač podľa potreby>*

|  |  |  |
| --- | --- | --- |
| p.č. | Meno a Priezvisko | Funkcia |
| *1.* | *< vyplní uchádzač>* | *< vyplní uchádzač>* |
| *2.* | *< vyplní uchádzač>* | *< vyplní uchádzač>* |
| *3.* | *< vyplní uchádzač>* | *< vyplní uchádzač>* |
| *4.* | *< vyplní uchádzač>* | *< vyplní uchádzač>* |

**Zoznam subdodávateľov poskytovateľa**

V súlade s ustanovením § 41 ods. 3 zákona o verejnom obstarávaní verejný obstarávateľ požaduje od úspešného uchádzača, aby najneskôr v čase uzavretia zmluvy uviedol:

1. údaje všetkých známych subdodávateľoch v rozsahu obchodné meno, sídlo, IČO, zápis do príslušného obchodného registra
2. údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

Úspešný uchádzač môže pridať toľko riadkov v tabuľke koľko potrebuje.

V prípade, ak úspešný uchádzač nebude mať subdodávateľov uvedie túto skutočnosť v tabuľke.

|  |  |  |
| --- | --- | --- |
| p.č. | Obchodné meno, sídlo subdodávateľa a IČO | Osoba oprávnená konať za subdodávateľa (meno a priezvisko, adresa pobytu, dátum narodenia) |
| 1. | *<vyplní uchádzač>* | *<vyplní uchádzač>* |
| 2. | *<vyplní uchádzač>* | *<vyplní uchádzač>* |
| 3. | *<vyplní uchádzač>* | *<vyplní uchádzač>* |